Period: Ur III
Genre: Administrative
Transliteration:
<SURFACE>
i-zi₂-ib-ši-na-at
<unk> na-am-ri₂-lum-ka
uzu zuh-a
su₇-ra-ni-ta im-ma-ra-ba-al
2(diš) udu kur udu niga-e nam-sipa-da
udu na-am-ri₂-lum-ma-ta
i-zi₂-ib-ši-na-at-e im-ma-ra-an-dab₅
zi-iš-da udu zuh-a-še₃ in-na
1(diš) ša-lim-be-li₂
1(diš) li-bur-ni-rum
lu₂-ki-inim-ma-bi-me
igi {d}iškur-ba-ni šabra na-am-ri₂-lum-še₃
<SURFACE>
igi za-an-ti-ru-um i₃-du₈ lu₂ kin-gi₄-a na-am-ri₂-lum-še₃
ba-gi-in
{d}iškur-ba-ni šabra-ni
ensi₂-ke₄ šer₇-da-bi ha-mu-ga₂-ga₂ in-na-an-du₁₁
ensi₂-ke₄ kišib₃ na-am-ri₂-lum ha-ma-tum₃ bi₂-in-du₁₁
kišib₃ na-am-ri₂-lum-ma
ta₂-ki-il-iš-su₂
ensi₂-ra mu-na-an-de₆
igi-ni gur <unk> ha-ba-ra-an-tum₃-ma bi₂-in-du₁₁
1(diš) lu₂-dingir-ra dumu lugal-ba-ra-ab-e₃
1(diš) ṣi₂-il{d}iškur
1(diš) lu₂{d}šara₂ dumu um-mi-a
1(diš) i₃-da-mu dub-sar
1(diš) ur-nigar{gar} dumu ha-ba-lu₅-ge₂
lu₂ ki-ba gub-ba-me
iti min-eš₃
mu en-unu₆-gal {d}inana ba-hun

Cuneiform:
<SURFACE>
𒄿𒍢𒅁𒅆𒈾𒀜
<unk>𒈾𒄠𒌷𒈝𒅗
𒍜𒅗𒀀
𒇭𒊏𒉌𒋫𒅎𒈠𒊏𒁀𒀠
𒈫𒇻𒆳𒇻𒊺𒂊𒉆𒉺𒇻𒁕
𒇻𒈾𒄠𒌷𒈝𒈠𒋫
𒄿𒍢𒅁𒅆𒈾𒀜𒂊𒅎𒈠𒊏𒀭𒆪
𒍣𒅖𒁕𒇻𒅗𒀀𒂠𒅔𒈾
𒁹𒊭𒅆𒁁𒉌
𒁹𒇷𒁓𒉌𒀸
𒇽𒆠𒅗𒈠𒁉𒈨
𒅆𒀭𒅎𒁀𒉌𒉺𒀠𒈾𒄠𒌷𒈝𒂠
<SURFACE>
𒅆𒍝𒀭𒋾𒊒𒌝𒉌𒂃𒇽𒆥𒄄𒀀𒈾𒄠𒌷𒈝𒂠
𒁀𒄀𒅔
𒀭𒅎𒁀𒉌𒉺𒀠𒉌
𒉺𒋼𒋛𒆤𒉪𒁕𒁉𒄩𒈬𒂷𒂷𒅔𒈾𒀭𒅗
𒉺𒋼𒋛𒆤𒁾𒈾𒄠𒌷𒈝𒄩𒈠𒉐𒉈𒅔𒅗
𒁾𒈾𒄠𒌷𒈝𒈠
𒁕𒆠𒅋𒅖𒍪
𒉺𒋼𒋛𒊏𒈬𒈾𒀭𒁺
𒅆𒉌𒄥<unk>𒄩𒁀𒊏𒀭𒉐𒈠𒉈𒅔𒅗
𒁹𒇽𒀭𒊏𒌉𒈗𒁀𒊏𒀊𒌓𒁺
𒁹𒍣𒅋𒀭𒅎
𒁹𒇽𒀭𒇋𒌉𒌝𒈪𒀀
𒁹𒉌𒁕𒈬𒁾𒊬
𒁹𒌨𒌋𒌓𒆤𒃻𒌉𒄩𒁀𒈜𒆤
𒇽𒆠𒁀𒁺𒁀𒈨
𒌗𒈫𒀊
𒈬𒂗𒋼𒀊𒃲𒀭𒈹𒁀𒂠